**Projektas**

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL SLAPTO BALSAVIMO BALSŲ SKAIČIAVIMO KOMISIJOS IŠRINKIMO**

2017 m. liepos 28 d. Nr. TS-

Rokiškis

Vadovaudamasi Rokiškio rajono savivaldybės tarybos 2015 m. kovo 27 d. sprendimu Nr. TS-102 „Dėl Rokiškio rajono savivaldybės tarybos veiklos reglamento patvirtinimo“ patvirtintu Rokiškio rajono savivaldybės tarybos veiklos reglamento 76 punktu, Rokiškio rajono savivaldybės taryba n u s p r e n d ž i a :

Išrinkti slapto balsavimo balsų skaičiavimo komisiją:

Algis Kazulėnas – Tėvynės sąjunga - Lietuvos krikščionys demokratai;

Jūratė Masteikienė – Lietuvos socialdemokratų partija;

Irmantas Tarvydis – Rokiškio krašto koalicija ,,Už laisvę augti“;

Zenonas Viduolis – Darbo partija;

Vilius Pliuškis – Partija „Tvarka ir teisingumas“;

Gintaras Girštautas – Partija Lietuvos laisvės sąjunga (liberalai).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Stasys Meliūnas, tel.: +370 698 15982

**AIŠKINAMASIS RAŠTAS**

**SPRENDIMO PROJEKTO**

**„DĖL SLAPTO BALSAVIMO BALSŲ SKAIČIAVIMO KOMISIJOS IŠRINKIMO“**

2017-07-28

Rokiškis

**Sprendimo projekto tikslas ir uždaviniai.**

Teisiškai teisingai atlikti slapto balsavimo dėl savivaldybės mero pavaduotojo Egidijaus Vilimo atleidimo iš pareigų procedūrą, tiksliai suskaičiuoti slapto balsavimo balsus, nustatyti slapto balsavimo rezultatus ir juos paskelbti rajono savivaldybės tarybos 2017 m. liepos 28 d. posėdyje.

**Šiuo metu esantis teisinis reglamentavimas**

Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas.

**Sprendimo projekto esmė.**

Tam, kad teisiškai teisingai atlikti slapto balsavimo dėl savivaldybės mero pavaduotojo Egidijaus Vilimo atleidimo iš pareigų procedūrą, tiksliai suskaičiuoti slapto balsavimo balsus, nustatyti slapto balsavimo rezultatus ir juos paskelbti rajono savivaldybės tarybos posėdyje, yra būtina išrinkti slapto balsavimo balsų skaičiavimo komisiją ir teisiškai įforminti šios komisijos išrinkimo faktą.

**Galimos pasekmės, priėmus siūlomą tarybos sprendimo projektą.**

**Neigiamų** pasekmių nėra.

**Teigiamos:** sudaroma sąlyga užtikrinti slapto balsavimo procedūrą, pagrindžiamas ir teisiškai įforminamas slapto balsavimo balsų skaičiavimo komisijos išrinkimo faktas.

**Kokia sprendimo nauda Rokiškio rajono gyventojams.**

Tiesioginės naudos rajono gyventojams nėra.

**Finansavimo šaltiniai ir lėšų poreikis**

Sprendimui įgyvendinti pinigų nereikės.

**Suderinamumas su Lietuvos Respublikos galiojančiais teisės norminiais aktais.**

Neprieštarauja teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Tarybos narys Stasys Meliūnas